Hotel Mania

Hotel Mania ialah sebuah siri televisyen buatan Malaysia yang bergenre muzikal terbitan KRU Studios. Drama ini disiarkan di slot Lestary (Selasa, 9 malam) di TV3, dan dibintangi oleh Anding Indrawani, Dafi, Marsha Milan Londoh, Adam, Bob, dan Adeline Tsen. Ini merupakan siri drama terbitan KRU yang kedua untuk TV3 selepas Bio-Nik.

Siri ini berlatarkan sebuah hotel bertaraf lima bintang, iaitu Marriott Putrajaya, di mana protagonisnya, Adiwira bin Abdullah, bertugas sebagai pekerja di situ sambil menjalankan misi peribadi untuk mencari bapanya yang tidak pernah dikenalinya, dengan bantuan sahabat karibnya Girang dan kakitangan hotel lain yang akrab dengan mereka. Sebagai drama muzikal terbitan KRU, Hotel Mania diserikan oleh para barisan pelakon berlakon sambil menyanyi lagu-lagu yang berada dalam simpanan KRU Publishing Sdn Bhd (terutamanya lagu gubahan ahli-ahli KRU sendiri).

Sinopsis
Adiwira, seorang graduan yang sebelum ini pernah bekerja di sebuah hotel dua bintang di Sarawak, membawa diri dari untuk mencari bapa kandungnya yang tiba-tiba menghilang diri ketika dia masih kecil. Pemergian Anding ke semenanjung bagaimanapun tidak direstui oleh ibu dan kekasihnnya.

Setibanya di Kuala Lumpur, Adi tiada pilihan melainkan pergi ke hotel di mana diketahuinya adalah tempat di mana dia boleh mencari bapanya di sana. Lawatan pertamanya ke hotel itu menemukan Adi dengan Girang, seorang pelajar universiti yang melakukan praltikal di hotel. Kebetulan Girang sedang mencari rakan serumah, maka Adi terus menyewa bilik dengan Adi. Adi juga menjadi rakan serumah dengan Ryz, seorang pekerja di salah sebuah restoran di hotel.

Adi kemudian mendapat peluang pekerjaan dari Puan Ainon, pengurus hotel, lalu bermulakan kareer Adi sebagai seorang pekerja di sebuah hotel lima bintang. Sebagai pelatih, Adi diwajibkan menjalani latihan di setiap bahagian atau unit di hotel itu, dan hanya akan diserap selepas satu tempoh tertentu ke dalam unit yang paling sesuai dengan kemahirannya. Sepanjang latihan itu juga, Adi diajar tentang erti kehidupan yang sebenar – tentang persahabatan, sisi-sisi lain kehidupan manusia, percintaan serta pengorbanan.

Adi akan memahami erti persahabatan yang sebenar melalui Dafi dan Ryzal, serta ‘keluarga baru’nya di hotel tersebut yang sentiasa sedia membantu. Pelbagai peristiwa yang tidak pernah terbayang olehnya juga sedang menanti, sepanjang menjalani kehidupan di dunia barunya itu.

Di samping sibuk dengan kerjaya, Adi tetap tidak lupa akan misinya yang sebenar, iaitu mencari asal usul dirinya melalui bapa kandung yang tak pernah ditemui. Dengan bantuan orang-orang di sekelilingnya, Adi bakal menemui beberapa siri kegagalan, sebelum berjaya membongkar rahsia sebenar, yang ternyata amat mencabar ketabahan dan kekuatan dirinya.

Kehadiran Emilia di dalam hidup Adi dan keputusan yang diambil Cherrina untuk berpisah dengan Adi akan membuat hati dan jiwa Adi berbelah bagi – antara cinta baru yang sentiasa di sisi dan cinta lama yang gagal memahami. Tujuan Adiwira ke hotel tersebut untuk mencari ayah kandungnya yang diketahuinya adalah di antara orang penting di hotel tersebut.

Pelakon
 Anding Indrawani sebagai Adiwira, watak utama Hotel Mania. Menyertai Hotel Marriott dengan tujuan mencari nafkah sambil mencari bapanya.
 Dafi sebagai Girang, rakan pertama Adiwira sebaik sahaja tiba di ibu kota.
 Marsha Milan Londoh sebagai Marina (Mar), ketua penyambut tetamu di musim pertama.
 Adam sebagai Shah, "pengunjung setia" Marriott yang kerap mengunjung untuk tujuan memikat Mar.
 Zain Hamid sebagai Amar, penyelia rekreasi dalam hotel, dan kawan karib dan konco Shah.
 Adeline Tsen sebagai Emilia, pengurus spa hotel.
 Comel sebagai Nini, pembantu dan rakan karib Emilia.
 Bob sebagai Chef Roze, ketua tukang masak.
 Ryzal sebagai Ryz, pekerja dapur.
 Keena sebagai Miera, mula-mulanya pembantu Mar; kemudian dilantik sebagai Pengurus Meja Depan
 Mimi sebagai Cherrina, kekasih awal Adiwira
 Sheila Mambo sebagai Puan Ainon, pengurus besar hotel.
 Farahdhiya sebagai Sofia, ketua penyambut tetamu di musim kedua.
 Miera Leyana sebagai Hani, pengemas rumah.
 Nurul sebagai Shasha, pengemas rumah.
 Khairul Amilin sebagai Haris, juruelektrik hotel.

Episod

Rujukan

Pautan luar
Hotel Mania di laman web TV3

Siri drama televisyen Malaysia
Rancangan TV3
Drama Melayu